ཁྲིམས་ཡིག་འདིའི་ནང་ལེའུ་༡༤དང༌།ནང་གསེས་དོན་ཚན་༨༣ཡོད་པ་དང༌།ཁྲིམས་ཡིག་འདིའི་དོན་ཚན་ཁག་གི་ནང་དོན་གཙོ་བོ་ཁྲིམས་ཡིག་གི་ཁྱབ་ཚད་དང༌།དགོས་དམིགས།དཔང་རྟགས་སྤྱིར་སྟངས་ཀྱི་འགྲེལ་བཤད།དཔང་རྟགས་སུ་བླང་བྱ་འོས་མིན་གྱི་འགྲོ་ལུགས།འབྲེལ་ཆགས་དཔང་པོ་འཕེར་ཚད།དཔང་པོར་བརྟག་ཞིབ།བསམ་ཚུལ་གྱི་དཔང་རྟགས།གཟུགས་ཕུང་ལས་གྲུབ་པའི་དཔང་རྟགས།ངག་ཐོག་དཔང་རྟགས།གསང་ཉར་ཐོབ་དབང༌།གཞན་བརྗོད་དཔང་རྟགས།ཁུངས་སྐྱེལ་མ་དགོས་པའི་དངོས་གནས།ཁུངས་སྐྱེལ་གྱི་འགན་ཁུར།བསྐྱར་བཅོས་བཅས་ཀྱི་སྐོར་བྱ་རིམ་གསལ་པོ་འཁོད་ཡོད་པ་དང་།ཁྲིམས་ཡིག་འདིར་ཕྱི་ལོ་༢༠༡༢ཟླ་༧ཚེས་༡༠བར་བསྐྱར་བཅོས་ཐེངས་༣གནང་ཡོད།